पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। भ्रष्टाचार निरोधक ब्यूरो(एसीबी) ने गुरुवार को राजस्थान पुलिस के एक सब इंस्पेक्टर को रिश्वत लेते थाने में ही रंगे हाथों गिरफ्तार किया। पुलिस के लिए शर्मसार कर देने वाली यह घटना कोटपूतली थाने की है, जहां से एसआई गिरधारीलाल गुर्जर 12 हजार रुपए की रिश्वत लेते पकड़ा गया।
एसीबी जयपुर के उप महानिरीक्षक गोविंद नारायण पुरोहित के अनुसार एसआई गिरधारीलाल ने यह रिश्वत धोखाधड़ी के एक मामले में आरोपी को रफा-दफा करने के एवज में ली थी। इस मामले में वह पहले भी 10 हजार रुपए की रिश्वत ले चुका था। भ्रष्टाचार निवारण अधिनियम के तहत अब इस मामले में अग्रिम कार्रवाई की जा रही है।
यह था मामला:
एसआई के रिश्वत मांगने की शिकायत परिवादी हनैश गुर्जर ने की थी। हनैश पर थाने में धोखाधड़ी का एक मामला दर्ज है और मामले को रफा-दफा करने के लिए एसआई ने उसके पिता फूलराम गुर्जर से 16 हजार रुपए की रिश्वत मांगी थी। इसमें से 10 हजार रुपए दे दिए गए थे,लेकिन एसआई 12 हजार रुपए और मांग रहा था। इसकी शिकायत हनैश ने एसीबी को की। एसीबी ने सत्यापन में मामला सही पाया तो गुरुवार को कार्रवाई करते हुए थाने से ही एसआई को रंगे हाथों गिरफ्तार कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn